

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐԻ ՏԵՂԱԿԱԼ**

Երևան-0010, Հանրապետության հր. Կառավարական տուն 3

**№ ՎԿ/23.1/12766-2025**

ՀՀ Վայոց ձորի մարզի Ջերմուկ համայնքի ղեկավար Վ. Արսենյանին

*Ի պատասխան Ձեր 14.04.2025թ.*

*թիվ 414 գրության*

Հարգելի՛ պարոն Արսենյան

Հիմք ընդունելով ՀՀ կառավարության 02.11.2023թ. N 1890-Ն որոշման առաջին կետով հաստատված հավելվածի 17-րդ և 18-րդ կետերով նախատեսված կարգավորումները` ՀՀ տարածքային կառավարման և ենթակառուցվածքների նախարարությունն (այսուհետ` նախարարություն) ամփոփել է ՀՀ Վայոց ձորի մարզի Ջերմուկ համայնքի մասնակցային բյուջետավորման ընթացակարգերով ձևավորված ծրագրի իրականացման նպատակով ՀՀ 2025թ. պետական բյուջեից սուբվենցիայի ստացման ծրագրային հայտի (Ջերմուկ համայնքի Կեչուտ գյուղի խմելու ջրի ջրագծերի հիմնանորոգում ծրագիր) վերաբերյալ ՀՀ ֆինանսների նախարարության և համապատասխան ոլորտային պետական կառավարման մարմինների ներկայացրած դիրքորոշումները և եզրակացնում է, որ հայտը կազմված է` վերոնշյալ որոշմամբ հաստատված կարգի պահանջներին համապատասխան: Հաշվի առնելով նշյալ որոշման հավելվածի 18-րդ կետի 1-ին ենթակետը՝ սույն գրությամբ նախարարությունը ծանուցում է Ջերմուկ համայնքի Կեչուտ գյուղի խմելու ջրի ջրագծերի հիմնանորոգում ծրագրի հայտին համաձայնություն տալու մասին: Միաժամանակ, նկատի ունենալով նաև հիշյալ որոշման հավելվածի 22-րդ կետում նախանշված կարգավորումը՝ առաջարկում ենք հայտին համաձայնություն տալու մասին ծանուցումն ստանալուց հետո մեկ աշխատանքային օրվա ընթացքում այն հրապարակել համայնքի պաշտոնական կայքում:

Հարգանքով`



Վ.Կոստանյան

Կատարող՝ Ֆինանսական բաժնի ավագ մասնագետ, Խ. Պետրոսյան

Հեռ. 010511369